CONSILIUL LOCAL AL MUNICIPIULUI CRAIOVA

HOTĂRÂREA NR. 179

         Consiliul Local al Municipiului Craiova, întrunit în şedinţa ordinară din data de 26.03.2009;

          Având în vedere raportul nr.38010/2008 întocmit de Direcţia Patrimoniu prin care se propune transmiterea în folosinţă gratuită, către  Curtea de Conturi a României, a spaţiului din imobilul situat în municipiului Craiova, str. Brestei, nr. 97 şi rapoartele comisiilor de specialitate ale Consiliului Local al Municipiului Craiova nr.101, 103, 104, 105, 106/2009;


În conformitate cu prevederile Legii Învăţământului nr. 84/1995, republicată şi Legii nr. 94/1992 privind organizarea şi funcţionarea Curţii de Conturi, republicată, modificată şi completată prin Legea nr.217/2008;


În temeiul art.36, alin.2, lit. c, art.45, alin.3, art. 124 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă transmiterea în folosinţă gratuită, către  Curtea de Conturi a României, a spaţiului  identificat conform planului anexă care face parte integrantă din prezenta hotărâre, format din parter şi etaj 1 situat în imobilul din municipiul Craiova, str. Brestei, nr. 97, în vederea desfăşurării activităţii Camerei de Conturi a judeţului Dolj, până la construirea unui sediu propriu, dar nu mai mult de 3 ani, cu condiţia obţinerii Avizului Conform al Ministerului Educaţiei, Cercetării şi Inovării.

Art.2.  Predarea – primirea se va face pe bază de protocol încheiat în termen de 30 de zile de la primirea Avizului Conform al Ministerului Educaţiei, Cercetării şi Inovării.

Art.3. 
Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr. 174/2001 referitoare la darea în administrarea unităţilor de învăţământ preuniversitar a bunurilor imobile (clădiri şi terenuri) în care acestea îşi desfăşoară activitatea.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico - Financiară şi Curtea de Conturi  a României vor aduce la îndeplinire prevederile prezentei hotărâri.

